 Kulanka sanadlaha ee Xafiiska Hanti dhowraha guud ee Qaranka oo maanta lagu qabtay magaalada Muqdisho ayaa waxaa ka qeybgalay Masuuliyiin kala duwan oo ay ka mid ahaayeen Senator Cabdi Dhuxuloow Dhag-dheer oo ah Guddoomiyaha Guddiga Maaliyadda ee Golaha Aqalka Sare, Xidhibaan Sahra Cabdulqaadir oo ah xubin katirsan Guddiga Maaliyadda Golaha Shacabka, Xildhibaan Guuleed Ceyduruus Cige oo hore uga soo shaqeeyay Xafiiska Hantidhowrka, Xisaabiyaha Guud ee Qaranka Marwo Faaduma Cumar Faarax, Agaasimeyaasha Guud ee Wasaaradaha, Xoghayeyaasha Joogtada, Maxamed Cadceed Cali oo ah agaasimaha Daladda Bulshada Reyidka ee SOSCENSA iyo marti shar kale oo lagu casuumay munaasibadda. 